શ્રીનગરઃ જમ્મૂ-કાશ્મીરમાં સેનાના હાથે મોટી સફળતા લાગી છે. સેનાએ સ્નાઈપર વિરુદ્ધ કાર્યવાહી કરતા બે આતંકવાદીઓને ઠાર માર્યા છે. સેનાએ પુલવામાના ત્રાલમાં જૈશ-એ-મોહમ્મદના 2 આતંકવાદીઓને ઠાર માર્યા છે. સેનાને ગુપ્ત જાણકારી મળ્યા બાદ ત્રાલના મંડૂરા વિસ્તારમાં સર્ચ ઓપરેશન શરૂ કર્યું, જે બાદ આતંકવાદીઓ અને સેનાના જવાનો વચ્ચે અથડામણ શરૂ થઈ ગઈ. આ અથડામણમાં સેનાએ બે આતંકવાદીને ઠાર માર્યા છે મોટી માત્રામાં ગોળા બારુત જપ્ત કર્યો છે.